Diari Oficial de la Generalitat Valenciana


Sumari del DOGV 4565, del 13-08-2003 (2003/8863)

Informació pública de la publicació de l'aprovació del projecte d'urbanització de la unitat d'execució número 4 en sòl urbà del Pla General d'Ordenació Urbana de la Vila Joiosa i resolució de les al·legacions presentades durant el període d'informació publica.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4565

Data del DOGV
:   13-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/8863


Organisme emissor
:   Ajuntament de la Vila Joiosa

Tipus de document
:   Anunci

Informació pública de la publicació de l'aprovació del projecte d'urbanització de la unitat d'execució número 4 en sòl urbà del Pla General d'Ordenació Urbana de la Vila Joiosa i resolució de les al·legacions presentades durant el període d'informació publica. [2003/S8863]
  
Per mitjà de la present es publica, que amb data 2 de desembre de 2002, l'enginyer de camins, canals i ports, ha emés el següent informe per mitjà del qual es dóna contestació a les al·legacions presentades pels interessats durant el període d'informació pública del projecte d'urbanització de la unitat d'execució número 4 en sòl urbà:
  
«... A continuació s'exposen de forma resumida les al·legacions presentades al projecte d'urbanització de la unitat d'execució número 4 durant el període d'informació pública:
  
1. Al·legacions presentades el 4 de juliol del 2002 per Pedro J. Vázquez Jaén (registre entrada 6510).
  
1.1 Error de titularitat de la parcel·la número 5, no figura l'actual propietari registral, que és qui subscriu l'al·legació.
  
1.2 Error en la superfície de la parcel·la número 5 i per consegüent en el percentatge de les aportacions.
  
1.3 Error en la delimitació de les parcel·les 3, 4 i 5.
  
2. Al·legacions presentades el 4 de juliol de 2002 per Pedro Sánchez Martínez i set propietaris més del carrer Palasiet 11 (registre entrada 6527).
  
2.1 Que l'última alternativa tècnica presentada no s'assembla en res a les anteriors i no hi ha informes tècnics ni jurídics de cap d'estes.
  
2.2 Que cap de les modificacions presentades ha sigut aprovada per la Conselleria d'Obres Públiques, Urbanisme i Transport, ni comunicada als propietaris, ni exposada al públic i ni publicada.
  
2.3 Que no s'ha respectat la inclusió de tots els terrenys del sector, concretament els sòls dotacionals. Falca circular que impedix l'accés viari.
  
2.4 Reproducció de diverses indicacions que fa el Pla General d'Ordenació Urbana respecte al «sector».
  
2.5 Que els sòls dotacionals exclosos de les modificacions, podent ser jardins, es convertiran en abocadors.
  
2.6 No s'ha tingut en consideració el catàleg d'arbres.
  
2.7 Hauria d'efectuar-se la no-programació i efectuar-la el propi Ajuntament incloent tots els terrenys del sector.
  
3. Al·legacions presentades el 4 de juliol de 2002 per María Lloret i set propietaris més del carrer Palasiet 11 (registre d'entrada 6528).
  
3.1 a 3.7 idèntiques a les de 2.
  
4. Al·legacions presentades el 5 de juliol de 2002 per Marcos Martín Galiana (registre d'entrada 6566).
  
4.1 Al·lega que el procediment està viciat de nul·litat ja que no s'ha procedit a la notificació a tots els propietaris afectats.
  
4.2 La finca seua es troba part dins de la unitat d'execució 4 i part fora, de poca superfície que quedaria amb escàs valor, i sol·licita que s'incloga en la unitat d'execució 4. Al·lega que hi ha un precedent.
  
4.3 No es preveu en planejament dels terrenys dotacionals tal com establix la Llei Reguladora de l'Activitat Urbanística.
  
4.4 Al·lega intercomunicació viària amb terrenys confrontants.
  
4.5 No està d'acord amb la superfície que se li atribuïx a la propietat.
  
4.6 Al·lega falta de publicació de les modificacions a l'alternativa original, inclòs el pressupost.
  
4.7 Delimitació irregular (falca de terreny dotacional queda fora).
  
4.8 Disconforme a què es plantege una reparcel·lació de forma igualitària entre tots els propietaris ja que no hi ha una homogeneïtat de les finques aportades.
  
4.9 No existix en el projecte estudi ambiental ni catàleg d'arbratge existent.
  
4.10 Al·lega que reiteradament ha demanat informació que ha de constar en l'expedient d'este Ajuntament i no ha tingut resposta.
  
4.11. La memòria no preveu el fet que els contractes d'obra pública han de ser licitats d'acord amb la llei de contractes.
  
4.12 Sol·licita la nul·litat de l'expedient.
  
5. Al·legacions presentades el 5 de juliol de 2002 per Antonio Zaragozi Llenes (registre entrada 6572).
  
5.1 No hi ha xarxa de pluvials.
  
5.2 El projecte manca de catàleg d'arbres.
  
5.3 Disseny dels jardins. Plantes aromàtiques.
  
5.4 No s'aprofita el sòl.
  
5.5 No es preveuen mesures tendents a l'estalvi d'aigua en les vivendes.
  
5.6 L'edificabilitat programada no integra el bot topogràfic natural amb la platja i el port i es creen barreres visuals enfront del mar.
  
5.7 Conservar la casa Palasiet a causa de la colònia d'aus migratòries (avions) que allí existix.
  
5.8 Que tots els edificis que s'executen en esta unitat tinguen una façana i teulada semblant al de la casa Palasiet per a facilitar l'anidament de les aus migratòries mencionades.
  
6. Al·legacions presentades el 5 de juliol de 2002 per Jaime Vaello Rogles (Xoriguer) (registre d'entrada 6573).
  
6.1 Inexistència de xarxa de pluvials.
  
6.2 Aprofitament de garrofers i oliveres per mitjà d'integració i transplant.
  
6.3 Carència de catàleg d'arbres existents. Identificació d'arbres respectats i trasplantats.
  
6.4 Disseny dels jardins. Plantes aromàtiques.
  
6.5 Obligatòria implantació de carril bici segons resolució de ple municipal recent.
  
6.6 No s'aprofita el sòl en bancals.
  
6.7 No es preveuen mesures tendents a l'estalvi d'aigua en les vivendes.
  
6.8 Forma irregular de la superfície afectada. Solucionar definitivament totes les connexions amb els edificis i terrenys confrontants. No solució de les cases antigues. Falca fora de la unitat.
  
6.9 L'edificació programada no integra el bot topogràfic natural amb la platja i el port creant barreres visuals enfront del mar.
  
6.10 Augmentar la superfície de SED.
  
6.11 Conservar la casa Palasiet a causa de la colònia d'aus migratòries (avions) que allí existix.
  
6.12 Que tots els edificis que s'executen en esta unitat tinguen una façana i teulada semblant a la de la casa Palasiet per a facilitar l'anidament de les aus migratòries mencionades.
  
7. Al·legacions presentades el 5 de juliol de 2002 per Luis Bomant Espasa i Ángel Salas Gallardó en nom de Gavina Blava, SL (registre d'entrada 6612).
  
7.1 S'observen certes diferències amb respecte al projecte d'urbanització de l'antic cine Paz en el carrer Colom.
  
8. Al·legacions presentades el 5 de juliol de 2002 per Salvador Marcet Navío (registre d'entrada 6614).
  
8.1 Incompliment de terminis de presentació del projecte d'urbanització i de finalització de les obres, per la qual cosa a tots els efectes l'acord plenari ha prescrit.
  
8.2 La delimitació de la unitat d'execució no correspon a l'adjudicació aprovada pel Ple.
  
9. Al·legacions presentades el 2 d'agost de 2002 per Pedro Jesús Vázquez Jaén (registre d'entrada 7403).
  
9.1 Presenta plànol i mesurament de superfície de la seua parcel·la (núm.5) firmat per tècnic competent, tal com indicava en la seua al·legació de 4 de juliol de 2002 (núm.7403).
  
Abans de procedir a la contestació de les al·legacions presentades és necessari puntualitzar que en el present informe només s'ha donat resposta a aquelles que fan referència a aspectes purament tècnics del projecte.
  
Al·legacions 1 i 9 de Pedro Vázquez Jaén.
  
No és objecte del projecte d'urbanització el realitzar una relació exhaustiva de les superfícies i titulars de les parcel·les afectades.
  
Qualsevol error de titularitat, de mesurament de superfície o de delimitació de parcel·la que quede demostrat, es tindrà en compte en el moment en què es redacte el projecte de reparcel·lació.
  
Al·legacions 2.3, 2.4, 2.5 i 2.6 de Pedro Sánchez Martínez i set propietaris més del carrer Palasiet 11.
  
Respecte a la delimitació del sòl dotacional i a la «falca circular» que queda exclosa de la unitat d'execució, cap informar que l'urbanitzador en el seu projecte l'única cosa que ha fet ha sigut ajustar-se al prèviament establit per a esta unitat d'execució núm.4 pel Pla General d'Ordenació Urbana de la Vila Joiosa, el qual va ser sotmés a informació pública i aprovat per Acord de la Comissió Territorial d'Urbanisme en sessió celebrada el dia 7 d'abril de 1999.
  
La gestió dels sòls dotacionals no és objecte del projecte d'urbanització.
  
Les dimensions de la xarxa viària i els aparcaments inclosos, s'ajusten a les recomanacions que figuren en la disposició addicional quinta de la documentació normativa del Pla General d'Ordenació Urbana de la Vila Joiosa.
  
Segons el projecte d'urbanització, la unitat d'execució queda connectada amb la CN-332 a través del carrer Palasiet per l'est i per la zona d'ubicació de l'antic cine Paz per l'oest, i amb la platja pel vial perimetral del SED i els accessos per a vianants existents.
  
El sector de sòl urbanitzable PP-7 no és contigu a la unitat d'execució núm. 4, i estan separats uns 500 metres aproximadament, i no és objecte d'este projecte la connexió entre estos dos.
  
No és objecte del projecte d'urbanització la delimitació d'unitats d'execució.
  
El Pla General d'Ordenació Urbana de la Vila Joiosa no preveu dotar amb col·lectors de pluvials l'àrea ocupada per la unitat d'execució núm.4. A més no hi ha en els voltants xarxa de pluvials a la qual connectar.
  
L'única modificació en la delimitació de la unitat d'execució, respecte a la prevista en el Pla General d'Ordenació Urbana, que exclou d'esta part de sòl dotacional (SRD), es va establir en l'acord de programació de la unitat de 18 de maig del 2000 i respon a l'existència d'un edifici de recent construcció alçat d'acord amb el Pla General de 1980, aplicant l'article 6 de la normativa urbanística del Pla General d'Ordenació Urbana vigent («precisió de límits»).
  
Este ajuntament ha comunicat a l'agent urbanitzador, per mitjà d'escrit amb registre d'eixida núm.11035, de 29 de novembre de 2002, que procedisca a la redacció d'un nou projecte d'urbanització en què s'incloga un catàleg d'arbres existents i que faça menció expressa de la seua possible replantació dins de la unitat.
  
Al·legacions 3.3, 3.4, 3.5 i 3.6 de María Lloret i set propietaris més del carrer Palasiet 11.
  
La resposta és la mateixa que per a les al·legacions 2.3, 2.4, 2.5 i 2.6.
  
Al·legacions 4.3, 4.4, 4.5, 4.7 i 4.9 de Marcos Martín Galiana.
  
No és objecte del projecte d'urbanització la gestió dels sòls dotacionals.
  
Com ja s'ha mencionat anteriorment, el projecte d'urbanització preveu la connexió de la unitat d'execució amb la CN-332 a través del carrer Palasiet per l'est i per la zona d'ubicació de l'antic cine Paz per l'oest. També es preveu la seua connexió amb els accessos per a vianants a la platja existents en l'actualitat.
  
Al no ser objecte del projecte d'urbanització la realització d'una relació exhaustiva de les superfícies i titulars de les parcel·les afectades, qualsevol error de titularitat, de mesurament de superfície o de delimitació de parcel·la que quede demostrat, serà tingut en compte en el moment en què es redacte el projecte de reparcel·lació.
  
Respecte a la delimitació de la unitat d'execució i a la «falca circular» que queda exclosa d'esta, cal informar que l'urbanitzador en el seu projecte l'única cosa que ha fet ha sigut ajustar-se a allò prèviament establit per a esta unitat d'execució núm. 4 pel Pla General d'Ordenació Urbana de la Vila Joiosa, el qual va ser sotmés a informació pública i aprovat per Acord de la Comissió Territorial d'Urbanisme en sessió celebrada el dia 7 d'abril de 1999.
  
Segons es desprén de la legislació d'impacte ambiental, tant estatal (Reial Decret-Llei 9/2000, de 6 d'octubre, de modificació del Reial Decret Legislatiu 1.302/1986, de 28 de juny, d'Avaluació d'Impacte Ambiental i Reial Decret 1.134/1988, de 30 de setembre, pel qual s'aprova el Reglament per a l'execució del Reial Decret Legislatiu 1.302/1986, de 28 de juny, d'Avaluació d'Impacte Ambiental) com autonòmica (Llei 2/1989, de 3 març, d'Estudis d'Impacte Ambiental i Decret 162/1990, de 15 d'octubre, pel qual s'aprova el Reglament de la Llei de 3 de març de 1989, d'Impacte Ambiental).
  
Este ajuntament ha comunicat a l'agent urbanitzador, per mitjà d'escrit amb registre d'eixida núm.11816 de 29 de novembre de 2002, que procedisca a la redacció d'un nou projecte d'urbanització en què s'incloga, entre altres coses, un catàleg d'arbres existents i que faça menció expressa del seu possible replantació dins de la unitat.
  
Al·legacions 5.1 a 5.8 d'Antonio Zaragozi Llenes.
  
El Pla General d'Ordenació Urbana de la Vila Joiosa no preveu dotar amb col·lectors de pluvials l'àrea ocupada per la unitat d'execució núm.4. A més no hi ha en els voltants xarxa de pluvials a la qual connectar.
  
Este ajuntament, per mitjà d'escrit amb registre d'eixida núm.11553 de 29 de novembre de 2002, ha comunicat a l'agent urbanitzador que procedisca a la redacció d'un nou projecte d'urbanització en què es faça una descripció més detallada de les zones verdes, s'incloga vegetació autòctona en la jardineria i es redacte un catàleg D'arbres existents fent menció expressa del seu possible replantació dins de la unitat.
  
El sòl que no s'utilitze en les zones verdes de la unitat d'execució s'arreplegarà per a utilitzar-lo posteriorment en altres zones verdes de la ciutat.
  
Portar a terme mesures que tendixen a l'estalvi d'aigua en les vivendes no és objecte del projecte d'urbanització.
  
La integració del bot topogràfic natural amb la platja i l'eliminació de barreres visuals enfront del mar s'aconseguixen en este projecte al quedar ubicat el sòl dotacional cultural/docent (SED) i el seu vial perimetral en la zona més pròxima a la platja.
  
La «Casa Palasiet» no es troba ubicada dins de l'àmbit de la unitat d'execució que ens ocupa.
  
No és objecte del projecte d'urbanització definir el tipus de façana i de teulada que tindran les edificacions que es construïsquen en els solars d'esta unitat d'execució.
  
Al·legacions 6.1 a 6.12 de Jaime Vaello Rogles (Grup Ecologista Xoriguer).
  
Tal com s'ha dit en al·legacions anteriors el Pla General d'Ordenació Urbana de la Vila Joiosa no preveu dotar amb col·lectors de pluvials l'àrea ocupada per la unitat d'execució núm. 4. A més no hi ha en els voltants xarxa de pluvials a la qual connectar.
  
Este ajuntament, per mitjà d'escrit amb registre d'eixida núm.11866 de 29 de novembre de 2002, ha comunicat a l'agent urbanitzador que procedisca a la redacció d'un nou projecte d'urbanització en què es faça una descripció més detallada de les zones verdes, s'incloga vegetació autòctona en la jardineria i es redacte un catàleg d'arbres existents fent menció expressa del seu possible replantació dins de la unitat.
  
Fins a la data no s'ha aprovat cap ordenança en este ajuntament en què s'obligue la implantació de carril bici en els vials de nova construcció.
  
El sòl que no s'utilitze en les zones verdes de la unitat d'execució s'arreplegarà per a utilitzar-lo posteriorment en altres zones verdes de la ciutat.
  
Portar a terme mesures tendents a l'estalvi d'aigua en les vivendes no és objecte del projecte d'urbanització.
  
La superfície que s'urbanitza en el projecte presentat s'ajusta a l'establida en el Pla General d'Ordenació Urbana de La Vila Joiosa i a les modificacions que es van aprovar en l'acord de programació de la unitat de 18 de maig de 2000.
  
El projecte presentat per l'agent urbanitzador preveu la connexió de la unitat tant amb la carretera CN-332, a través del carrer Palasiet per l'est i per la zona d'ubicació de l'antic cine Paz per l'oest, com també amb els accessos per a vianants a la platja existents en l'actualitat.
  
La integració del bot topogràfic natural amb la platja i l'eliminació de barreres visuals enfront del mar s'aconseguixen en este projecte al quedar ubicat el sòl dotacional cultural/docent (SED) i el seu vial perimetral en la zona més pròxima a la platja.
  
La superfície de sòl dotacional cultural/docent (SED) s'ajusta al que diu el Pla General d'Ordenació Urbana respecte a l'ordenació detallada d'esta unitat d'execució.
  
Com ja s'ha mencionat, la «Casa PALASIET» no es troba ubicada dins de l'àmbit de la unitat d'execució que ens ocupa, a més no és objecte del projecte d'urbanització definir el tipus de façana i de teulada que tindran les edificacions que es construïsquen en els solars d'esta unitat d'execució.
  
Al·legació 7 de Luis Bomant Espasa i Ángel Salas Gallardo en nom de Gavina Blava, SL
  
Este ajuntament ha comunicat a l'agent urbanitzador, per mitjà d'escrit amb registre d'eixida núm.11219 de 29 de novembre de 2002, que procedisca a la redacció d'un nou projecte d'urbanització en què es tinga en compte el projecte d'urbanització de l'antic cine Paz en el carrer Colom núm. 68 de la Vila Joiosa aprovat per Comissió de Govern d'este ajuntament el 5 de març del 2002.
  
Al·legació 8.2 de Salvador Marcet Navío.
  
En el projecte d'urbanització presentat per l'agent urbanitzador en este ajuntament el passat 25 d'abril de 2002 (registre d'entrada núm.3992), es pot comprovar que la delimitació de la unitat d'execució s'ajusta a l'aprovada pel Ple de la Corporació en la seua sessió de 18 de maig del 2000.
  
Sense res més a informar. ...-
  
D'altra banda, es fa públic que l'alcalde president de l'Ajuntament de la Vila Joiosa, José Miguel Llorca Senabre, ha dictat en data 27 de febrer de 2003 i amb el número 564, la següent resolució que aprova el projecte d'urbanització de la unitat d'execució número 4 en sòl urbà del Pla General d'Ordenació Urbana de la Vila Joiosa, que es transcriu:
  
«....Vist, l'informe tècnic emés per l'enginyer de camins, canals i ports, de 17 de gener de 2003, que literalment expressa:
  
«...Després de sotmetre a informació pública l'alternativa tècnica presentada per l'Agrupació d'Interés Urbanístic Unitat d'Execució número 4, la presentació i obertura de proposicions juridicoeconòmiques, la presentació d'al·legacions i la redacció dels informes tècnics corresponents, el 18 de maig de 2000 s'acorda en sessió plenària la programació de la unitat d'execució número 4 conforme a l'alternativa presentada per la dita agrupació.
  
El 18 de gener de 2002 es va subscriure el Conveni Urbanístic entre l'Ajuntament de La Vila Joiosa i l'Agrupació d'Interés Urbanístic Unitat d'Execució número 4 i el 25 d'abril del mateix any l'Agrupació d'Interés Urbanístic Unitat d'Execució número 4 presentava el projecte d'urbanització.
  
Després de sotmetre el projecte d'urbanització a informació pública, es publica l'anunci en el diari Información de 4 de juny de 2002, i en el Diari Oficial de la Generalitat Valenciana núm. 4.269 de 12 de juny del mateix any i la redacció de diversos informes tècnics, per part d'este Servici d'Urbanisme, el 16 de gener de 2003 es va registrar d'entrada (núm.414) en este ajuntament un escrit de la l'Agrupació d'Interés Urbanístic Unitat d'Execució número 4 a què s'adjuntaven dos còpies d'un annex a la memòria del projecte d'urbanització de la unitat d'execució número 4 insert en sòl urbà del Pla General d'Ordenació Urbana de la Vila Joiosa i dos jocs de plànols d'este.
  
Després d'estudiar la nova documentació presentada per l'empresa seleccionada com a urbanitzadora, el tècnic que subscriu informa el següent:
  
1. La documentació presentada està visada pel col·legi professional corresponent.
  
2. En la documentació presentada s'inclou una col·lecció de plànols en què s'esmenen les deficiències que es van observar en el projecte presentat el 25 d'abril de 2002 i que se li van comunicar a l'urbanitzador per mitjà d'escrit de 27 de novembre del mateix any.
  
3. També s'inclou un annex a la memòria del projecte d'urbanització presentat el 25 d'abril de 2002 que la complementa i corregix en diversos aspectes que li van ser comunicats a l'urbanitzador per mitjà d'escrit de 27 de novembre del mateix any.
  
4. Amb el projecte presentat el 25 d'abril de 2002 i la nova documentació que ho complementa i corregix presentada el 16 gener de 2003, pot considerar-se, en principi, que queden definits els servicis i infraestructures bàsiques a contemplar en qualsevol obra d'urbanització i a més s'ajusten sensiblement a les recomanacions que respecte a obres d'urbanització establix el Pla General d'Ordenació Urbana de la Vila Joiosa.
  
5. L'urbanitzador haurà d'executar totes les obres definides en la documentació mencionada en el punt anterior, amb independència que per error o omissió no hagen quedat correctament valorades en esta i sempre sense possibilitat de retaxació de càrregues conforme al que establix l'article 67.3 de la Llei Reguladora de l'Activitat Urbanística.
  
Com a conclusió final després del que esmenten els punts anteriors, es proposa l'aprovació del projecte d'urbanització que l'Agrupació d'Interés Urbanístic Unitat d'Execució número 4 va presentar el passat 25 d'abril del 2002 en este ajuntament (núm. registre d'entrada 3992) en el qual se substituirà el document «plànols» pel presentat el passat 16 de gener de 2003 (núm. registre d'entrada 414) i es completarà la memòria del mateix amb l'annex presentat al costat dels plànols mencionats.
  
No obstant la corporació, amb superior criteri, decidirà. ...»
  
Atés l'article 21.1-j de la Llei 7/1985, Reguladora de les Bases de Règim Local, amb la modificació introduïda per la Llei 11/1999, correspon a l'alcalde president de la corporació, la competència per a l'aprovació dels projectes d'urbanització i de reparcel·lació, sent-ne possible la seua delegació en la Comissió de Govern, tal com establix l'article 21.3 de la citada llei.
  
Atés, el Decret d'Alcaldia número 1.362/1999, per mitjà del que es va delegar a favor de la Comissió de Govern la competència relativa a l'aprovació dels instruments de gestió urbanística i dels projectes d'urbanització,
  
Vist l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que literalment expressa: « ... 1. Els òrgans superiors podran advocar per a si el coneixement d'un assumpte la resolució del qual corresponga ordinàriament o per delegació als seus òrgans administratius dependents, quan circumstància d'índole tècnica, econòmica, social, jurídica o territorial ho creguen convenient. En els supòsits de delegació de competències en òrgans no jeràrquicament dependents, el coneixement d'un assumpte podrà ser advocat únicament per l'òrgan delegant.
  
2. En tot cas, l'advocació es realitzarà per mitjà d'acord motivat que haurà de ser notificat als interessats en el procediment, si els hi haguera, amb anterioritat a la resolució final que es dicte.
  
Contra l'acord d'advocació no cabrà recurs, encara que podrà impugnar-se en el recurs que, si és procedent, s'interpose contra la resolució del procediment. ...»
  
Per tot això, resolc:
  
Primer. Advocar la competència per a la resolució del present assumpte atribuïda a la Comissió de Govern per raons d'urgència. Esta advocació té caràcter particular sense que tinga efectes a altres pressupostos de fet.
  
Segon. Aprovar el projecte d'urbanització de la unitat d'execució número 4 constituïda per la documentació presentada el 25 d'abril de 2002 (núm. registre d'entrada 3992) i la de 16 de gener de 2003 (núm. registre entrada 414) que substituïx en part («plànols») a l'anterior. ...»
  
Contra esta resolució definitiva en via administrativa, podrà interposar de conformitat amb el que establix l'article 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de 26 de novembre, davant del mateix òrgan, recurs potestatiu de reposició en el termini d'un mes, computats a partir de la recepció de la present. Així mateix, i de conformitat amb l'article 25 de la Llei 29/1998, de la Jurisdicció Contenciosa Administrativa, podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de la recepció de la present notificació. Durant el mes d'agost no correrà el termini per a interposar recurs contenciós administratiu. Això sense perjuí de la interposició de qualsevol altre recurs que estime procedent.
  
Cosa que es publica perquè tinga els efectes oportuns.